Document ID: 32007R0850

KOMISJONI MÄÄRUS (EÜ) nr 850/2007,
19. juuli 2007,
millega muudetakse määrust (EÜ) nr 378/2005 Euroopa Parlamendi ja nõukogu määruse (EÜ) nr 1831/2003 üksikasjalike rakenduseeskirjade kohta seoses ühenduse tugilabori ülesannete ja kohustustega söödalisandite loataotluste puhul
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 21 kolmandat lõiku,
ning arvestades järgmist:
(1)
Määrusega (EÜ) nr 1831/2003 kehtestatakse ühenduse eeskirjad söödalisandite turuleviimise ja loomasöötades kasutamise lubamise kohta. Määruses on sätestatud, et isikul, kes taotleb söödalisandi luba või söödalisandi uue kasutusviisi luba, tuleb esitada komisjonile nimetatud määrusele vastav loataotlus (edaspidi „taotlus”).
(2)
Määruse (EÜ) nr 1831/2003 kohaselt täidab nimetatud määruse II lisas esitatud teatavaid ülesandeid ja kohustusi ühenduse tugilabor (edaspidi „ÜTL”). Määruses on samuti sätestatud, et ÜTLi võib kõnealuses lisas esitatud ülesannete ja kohustuste täitmisel abistada riiklike tugilaborite konsortsium.
(3)
Määrusega (EÜ) nr 378/2005 on kehtestatud määruse (EÜ) nr 1831/2003 üksikasjalikud rakenduseeskirjad seoses ühenduse tugilabori ülesannete ja kohustustega söödalisandite loataotluste puhul.
(4)
Määruse (EÜ) nr 378/2005 artikli 4 lõikes 1 on sätestatud lõiv, mida ÜTL võtab taotlejalt iga taotluse kohta. Lisaks on selle määruse II lisas esitatud riiklike tugilaborite konsortsiumi nimekiri.
(5)
Pärast määruse (EÜ) nr 378/2005 jõustumist ei ole lõivu suurust kordagi kohandatud ning seda tuleks tõsta, et võtta arvesse sellest kuupäevast alates saadud kogemusi.
(6)
Tšehhi Vabariik, Iirimaa, Ungari ja Soome on teatanud komisjonile, et mõnede konsortsiumis osalevate riiklike tugilaborite nimed või teatavad andmed on muutunud. Sellest tulenevalt tuleks loetelu määruse (EÜ) nr 378/2005 II lisas asendada käesoleva määruse lisas oleva loeteluga.
(7)
Seepärast tuleks määrust (EÜ) nr 378/2005 vastavalt muuta.
(8)
Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 378/2005 muudetakse järgmiselt.
1.
Artikli 4 lõige 1 asendatakse järgmisega:
„1. ÜTL võtab taotlejalt iga taotluse kohta 6 000 euro suurust lõivu (edaspidi „lõiv”).”
2.
II lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. juuli 2007

Labels: 17
7
0
6
15